section_heading: Slobodna pokrajina 1787. – 1789.
paragraph_text: Prije osnivanja grada, područje Freetowna je bilo poznato kao tržnica robljem, gdje su robovi kupovali i odvodili brodovima u daleke krajeve. Ovo područje je prvi puta naseljeno 1787., kada je oko 400 oslobođenih robova iz Britanije, dovedeno iz Londona pod pokroviteljstvom abolicionista Granvillea Sharpa i Udruge za oslobođene crne robove (engl. Committee for the Relief of the Black Poor). Osnovana je "Slobodna pokrajina" 1787. – 1789., a to je danas predgrađe Granville Town. Zemlja je kupljena od lokalnog vođe Koya Temne. Europljani su shvatili da je ta kupovina zemlje ostvarena "za uvijek", što će se kasnije pokazati pogrešnim. Ubrzo je došlo do sukoba s lokalnim stanovništvom, koje je završilo 1789., kada je novi lokalni kralj Jimmy zapalio naselje do temelja. 1791. preživjeli bivši robovi su ponovno osnovali drugo naselje i nazvali ga Cline Town, u blizini Fourah Bay, što se ipak ne smatra osnivanjem Freetowna.<ref>Shaw Rosalind: "Memories of the Slave Trade: Ritual and the Historical Imagination in Sierra Leone" (2002.), University of Chicago Press, p. 37.